*Projekts*

LATVIJAS REPUBLIKAS MINISTRU KABINETS

|  |  |
| --- | --- |
| 2012. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr.\_\_ \_\_.§) |

**Par likuma „Par Valsts prezidenta darbības nodrošināšanu” 10. panta pirmās daļas 2. punkta izpildes nodrošināšanu**

Lai nodrošinātu likuma „Par Valsts prezidenta darbības nodrošināšanu” 10. panta pirmās daļas 2. punkta izpildi:

1. Finanšu ministrijai, sagatavojot priekšlikumus likumprojekta „Grozījumi likumā „Par valsts budžetu 2012.gadam”” izskatīšanai Saeimā otrajā lasījumā, lai nodrošinātu nepieciešamā finansējuma pārskaitīšanu valsts akciju sabiedrībai „Valsts nekustamie īpašumi”, iekļaut priekšlikumu par:
	1. nekustamā īpašuma Elizabetes ielā 17, dz. 3, Rīgā ar kopējo platību – 195,33 m2 (nekustamā īpašuma kadastra numurs 0100 901 3990) iegādei nepieciešamā finansējuma palielināšanu par  484 934 latiem;
	2. ar šā rīkojuma 1.1. apakšpunktā minētā nekustamā īpašuma iegādi saistīto izdevumu (valsts nodeva un kancelejas nodeva) segšanu nepieciešamā finansējuma palielināšanu par 9 714 latiem.
2. Pilnvarot valsts akciju sabiedrību „Valsts nekustamie īpašumi”:
	1. veikt šā rīkojuma 1.1. apakšpunktā minētā nekustamā īpašuma iegādi un noslēgt pirkuma līgumu;
	2. normatīvajos aktos noteiktajā kārtībā šā rīkojuma 1.1. apakšpunktā minēto nekustamo īpašumu ierakstīt zemesgrāmatā uz valsts vārda Finanšu ministrijas personā.
3. Valsts prezidenta Kancelejai šā rīkojuma 1.1. apakšpunktā minētā nekustamā īpašuma nomas maksas izdevumi valsts akciju sabiedrībai „Valsts nekustamie īpašumi” un apsaimniekošanas izdevumi sedzami valsts budžetā paredzēto finanšu līdzekļu ietvaros.

Ministru prezidents V.Dombrovskis

Finanšu ministrs A. Vilks

214

A.Ādmīdiņa

67024603, agnese.admidina@vni.lv